Susanne Bier

**Susanne Bier** (født 1960) er en dansk filmregissør. Hun fikk sitt gjennombrudd med filmen *[[Den eneste ene]]* (1999), som ble en stor suksess. To av filmene hun har regissert, *[[Etter bryllupet]]* (2006) og *[[I en bedre verden]]* (originaltittel: *Hævnen*), har blitt nominert til Oscar for beste fremmedspråklige film. *I en bedre verden* vant Oscar-statuetten i 2011.

## Oppvekst og utdannelse
Susanne Bier vokste opp i Svanemøllen i København. Hun gikk på Niels Steensens Gymnasium, og studerte kunst på Hebrew University i Jerusalem og arkitektur ved Architectural Association i London. Hun fullførte sin filmregissørutdannelse på Den Danske Filmskole i København i 1987.

## Karriere
Etter gjennombruddet med *Den eneste ene* i 1999, regisserte hun i 2002 dogmefilmen *[[Elsker deg for evig]]* og i 2004 *[[Brødre (2004)|Brødre]]*. Til de to siste filmene skrev Bier manuskriptet sammen med Anders Thomas Jensen. *Brødre* ble det i 2009 laget en amerikansk versjon av, hvor hovedrollene (i stedet for Nikolaj Lie Kaas, Connie Nielsen og Ulrich Thomsen, som var med i den danske versjonen) ble spilt av Tobey Maguire, Natalie Portman og Jake Gyllenhaal. Bier var med som konsulent på manuskriptet til den amerikanske versjonen, men regisserte ikke filmen. I 2007 var Bier regissør på Hollywood-filmen *[[Things We Lost in the Fire]]*, en film som hadde stjernene Halle Berry og Benicio del Toro i hovedrollene.

Susanne Bier ble i 2007 nominert til Oscar for beste fremmedspråklige film for filmen *[[Etter bryllupet]]*, men vant ikke. I januar 2011 vant hun en Golden Globe i kategorien Beste fremmedspråklige film for filmen *I en bedre verden*, som senere samme år vant Oscar for beste fremmedspråklige film. Det var første gang en dansk filmregissør har fått to Oscar-nominasjoner.
*I en bedre verden* ga også Bier prisen som "Beste regissør" ved European Film Award i desember 2011.

I 2018 regisserte hun Netflix-filmen *[[Bird box]]*, med Sandra Bullock i hovedrollen. Filmen ble utgitt 22. desember 2018, og Netflix informerte om at filmen hadde blitt streamet 45 millioner ganger i løpet av den første uken.

Hun hadde premiere med Netflix-serien *[[The Undoing (TV-serie)|The Undoing]]* høsten 2020. Hovedrollene i denne serien spilles av Nicole Kidman og Hugh Grant.

## Privat
Bier er gift med komponisten og produsenten Jesper Winge Leisner. Hun har en datter med Philip Zandén og har også sønnen Gabrier Bier Gislason.

## Priser
* 2016&ndash;Emmy-prisen for *[[The Night Manager (miniserie)|The Night Manager]]*
* 2011&ndash;European Film Awards for *[[I en bedre verden]]*
* 2011&ndash;Bernhard Wicki Prisen for *I en bedre verden*
* 2011&ndash;Oscar for beste fremmedspråklige film for *I en bedre verden*
* 2011&ndash;Golden Globe for *I en bedre verden*
* 2010&ndash;Ridder av Dannebrogordenen
* 2003&ndash;Bodilprisen for beste danske film for *[[Elsker deg for evig]]*
* 2003&ndash;Robert, publikumsprisen, for *Elsker deg for evig*
* 2000&ndash;Robertprisen for årets danske spillefilm for *Den eneste ene*
* 1999&ndash;Bodilprisen for beste danske film for *Den eneste ene*
* 1993&ndash;Robert for beste kort/dokumentarfilm for *[[Brev til Jonas]]*

## Filmografi
### Filmer
* *[[Bird box]]* (2018)
* *[[Serena (film)|Serena]]* (2014)
* *[[En sjanse til (film)|En sjanse til]]* (2014)
* *[[Sommerbrullyp i Italia]]* (2012)
* *[[I en bedre verden]]* (originaltittel: *Hævnen*) (2010)
* *[[Things We Lost in the Fire]] ([[Filmåret 2007|2007]])
* *Etter bryllupet* (originaltittel: *Efter brylluppet*) ([[Filmåret 2006|2006]])
* *Brødre* ([[Filmåret 2004|2004]])
* *Elsker deg for evig* (originaltittel: *Elsker dig for evigt*) ([[Filmåret 2002|2002]])
* *Hånden på hjertet* ([[Filmåret 2000|2000]])
* *Den eneste ene* ([[Filmåret 1999|1999]])
* *Sekten* ([[Filmåret 1997|1997]])
* *Pensionat Oskar* ([[Filmåret 1995|1995]])
* *Det bli'r i familien* ([[Filmåret 1994|1994]])
* *Brev til Jonas* ([[Filmåret 1992|1992]])
* *Freud flytter hjemmefra* ([[Filmåret 1991|1991]])

===TV-serier===
* *The Undoing* ([[Filmåret 2020|2020]])
* *The Night Manager'' (2016)

## Kulturkanonen
Bier var medlem av kanonutvalget for film som utarbeidet Danmarks kulturkanon i 2006.

## Referanser

 


## Eksterne lenker
* Susanne Bier på Kvinfo.dk (Dansk Kvindebiografisk Leksikon)
*